62019TJ0157_INF
Rettens dom (Fjerde Afdeling) af 10. februar 2021 –Şanli mod Rådet
(Sag T-157/19)
»Fælles udenrigs- og sikkerhedspolitik – restriktive foranstaltninger truffet mod visse personer og enheder med henblik på at bekæmpe terrorisme – indefrysning af midler – liste over de personer, grupper og enheder, der er omfattet af indefrysningen af midler og økonomiske ressourcer – opretholdelse af sagsøgerens navn på listen – begrundelsespligt«
1.
Retslig procedure – stævning – formkrav – fastlæggelse af søgsmålets genstand – kort fremstilling af anbringenderne – abstrakt angivelse – afvisning – smidig fortolkning
[Rettens procesreglement, art. 76, litra d)]
(jf. præmis 24 og 25)
2.
Institutionernes retsakter – begrundelse – forpligtelse – rækkevidde – specifikke restriktive foranstaltninger mod visse personer og enheder med henblik på at bekæmpe terrorisme – indefrysning af midler – mindstekrav
[Art. 296, stk. 2, TEUF; Den Europæiske Unions charter om grundlæggende rettigheder, art. 41, stk. 2, litra c); Rådets fælles holdning 2001/931; Rådets afgørelse (FUSP) 2019/25; Rådets forordning nr. 2580/2001 og 2019/24]
(jf. præmis 36-40)
3.
Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – indefrysning af midler – begrundelsespligt – rækkevidde – begrundelse – opretholdelse af sagsøgerens navn på de omtvistede lister på grundlag af dennes forbindelse til PPK og kvalifikationen af PPK som en gruppe eller enhed, der har begået terrorhandlinger – annullation af Rådets retsakter, hvorved PPK blev genopført på listerne over indefrysning af midler mellem 2014 og 2017 – utilstrækkelig begrundelse
[Art. 296 TEUF; Rådets afgørelse (FUSP) 2019/25; Rådets forordning nr. 2019/24]
(jf. præmis 53-56 og 60-64)
4.
Retslig procedure – stævning – formkrav – fastlæggelse af søgsmålets genstand – påstand om erstatning fremsat for første gang i replikken – afvisning
[Art. 268 TEUF og 340 TEUF; Rettens procesreglement, art. 76, litra d)]
(jf. præmis 70-72)
Angående
Søgsmål anlagt i henhold til dels artikel 263 TEUF med påstand om annullation af Rådets afgørelse (FUSP) 2019/25 af 8. januar 2019 om ændring og ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2018/1084 (EUT 2019, L 6, s. 6) samt Rådets gennemførelsesforordning (EU) 2019/24 af 8. januar 2019 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2018/1071 (EUT 2019, L 6, s. 2), for så vidt som disse retsakter vedrører sagsøgeren, dels artikel 268 TEUF med påstand om erstatning for det tab, som sagsøgeren angiveligt har lidt som følge af disse retsakter.
Konklusion
1)
Rådets afgørelse (FUSP) 2019/25 af 8. januar 2019 om ændring og ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2018/1084 samt Rådets gennemførelsesforordning (EU) 2019/24 af 8. januar 2019 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2018/1071 annulleres, for så vidt som disse retsakter vedrører Dalokay Şanli.
2)
I øvrigt frifindes Rådet for Den Europæiske Union.
3)
Rådet bærer sine egne omkostninger og betaler de af Dalokay Şanli afholdte omkostninger.
4)
Kongeriget Nederlandene bærer sine egne omkostninger.